AUCT มั่นใจ Q4/64 สดใส
มีการวิเคราะห์กันว่า แนวโน้ม Q4/64 AUCT ผลกำไรจะปรับตัวดีขึ้นจากไตรมาสก่อน และจากงวดเดียวกันของปีก่อน เนื่องจากมี 3 ปัจจัยสำคัญสนับสนุน 
มีการวิเคราะห์กันว่า แนวโน้ม Q4/64 AUCT ผลกำไรจะปรับตัวดีขึ้นจากไตรมาสก่อน และจากงวดเดียวกันของปีก่อน เนื่องจากมี 3 ปัจจัยสำคัญสนับสนุน
18 ธ.ค. 2564

คุณค่าบริษัท                   
มีการวิเคราะห์กันว่า แนวโน้มไตรมาส 4 ปี 2564 บริษัท สหการประมูล จำกัด (มหาชน) หรือ AUCT ผลกำไรจะปรับตัวดีขึ้นจากไตรมาสก่อน และจากงวดเดียวกันของปีก่อน เนื่องจากมี 3 ปัจจัยสำคัญสนับสนุน อาทิ การเปิดเมืองทำให้เต็นท์รถเริ่มกลับมาประมูลรถตามปกติ
นอกจากนี้การกลับมาเปิดประมูลหน้าลานสำหรับสาขาที่สำนักงานใหญ่ และคลอง 8 ปทุมธานี ในช่วงกลางเดือน พ.ย. 2564 และปัจจัยฤดูกาลที่สถาบันการเงินมักเร่งจบประมูลรถในช่วงปลายปีก่อนเปลี่ยนปีปฏิทิน โดยคาดรายได้จากการประมูลจะปรับตัวขึ้น
ส่วนด้านค่าใช้จ่ายอาจปรับขึ้นเล็กน้อย โดยเฉพาะค่าใช้จ่ายในการดำเนินงานที่ปัจจุบันทางบริษัทลงทุนกับสาขาน้อยลง และไปเน้นลงทุนในระบบออนไลน์มากขึ้น
ขณะที่ผลการดำเนินงานไตรมาส 3 สิ้นสุดวันที่ 30 กันยายน 2564 บริษัทมีรายได้รวมขยับขึ้นมาอยู่ที่ 221.04 ล้านบาท จากงวดเดียวกันของปีก่อน 192.94 ล้านบาท เนื่องจากมีปริมาณรถยึดเข้าสู่ธุรกิจการประมูลมากกว่าช่วงเดียวกันของปีก่อน ประกอบกับมาตรการช่วยเหลือลูกหนี้ในปีนี้ ไม่มีผลกระทบต่อธุรกิจของบริษัทฯ มากนัก และมีผู้ขายรายใหม่เพิ่มขึ้น ส่งผลให้อัตราการจบประมูลปรับตัวเพิ่มสูงขึ้นตามไปด้วย ส่งผลให้บริษัทมีกำไรสุทธิ 60.13 ล้านบาท หรือ 0.11 บาทต่อหุ้น จากงวดเดียวกันของปีก่อนมีกำไรสุทธิ 39.94 ล้านบาท หรือ 0.07 บาทต่อหุ้น
 
ผลดังกล่าวส่งผลให้งวด 9 เดือน สิ้นสุดวันที่ 30 กันยายน 2564 บริษัทมีรายได้รวมขยับขึ้นมาอยู่ที่ 660.33 ล้านบาท จากงวดเดียวกันของปีก่อน 654.69 ล้านบาท สาเหตุสวนใหญ่มาจากการปรับเพิ่มค่าดำเนินการรถยนต์ตั้งแต่เดือนสิงหาคม 2563 และมีการเพิ่มบริการขนย้ายหลังการขายให้กับลูกค้าที่ประมูลรถได้ ส่งผลให้บริษัทมีกำไรขยับขึ้นมาอยู่ที่ 174.58 ล้านบาท หรือ 0.32 บาทต่อหุ้น จากงวดเดียวกันของปีก่อนมีกำไรสุทธิ 162.63 ล้านบาท หรือ 0.30 บาทต่อหุ้น
สิ่งสำคัญ บล.ทรีนีตี้ ยังคงประมาณการกำไรปี 2564 อยู่ที่ 240 ล้านบาท เพิ่มขึ้น 5% จากงวดเดียวกันของปีก่อน และปี 2565 อยู่ที่ 264 ล้านบาท เพิ่มขึ้น 10% จากงวดเดียวกันของปีก่อน ตามลำดับ
พร้อมกับปรับไปใช้ราคาเป้าหมายปี 2565 ที่ 13 บาท จากราคาเป้าหมายปี 2564 ที่ 12 บาท อย่างไรก็ตามราคาหุ้นปัจจุบันยังฟื้นตัวไม่มาก เมื่อเทียบกับผลประกอบการที่มีแนวโน้มการฟื้นตัวดีขึ้นตามลำดับ นอกจากนี้ยังคาดปันผลจูงใจราว 4.4-4.9%  จึงยังคงคำแนะนำ “ซื้อ”
…
ผู้ถือหุ้นรายใหญ่
รายชื่อกรรมการ
 